वो टीम के साथ बिना नोटिस दिए लोगों के घर तोड़ने पहुंचा था
BJP MLA slaps municipal engineer in Mumbai, On camera, BJP विधायक ने नगर पालिका के इंजीनियर को थप्पड़ मारा
महाराष्ट्र के भायंदर से BJP विधायक गीता जैन ने सरेआम महानगरपालिका के इंजीनियर को थप्पड़ जड़ दिया। दरअसल, भायंदर महानगरपालिका के अधिकारी बिना मंगलवार दोपहर करीब 2 बजे नोटिस दिए लोगों के घर तोड़ने पहुंचे थे। उन्होंने लोगों को जबरन घरों से बाहर निकालकर उनके घर तोड़ दिए।
जब MLA गीता को इसकी खबर मिली तो वे मौके पर पहुंची और अधिकारियों को जमकर फटकार लगाई। इस दौरान विधायक को इतना गुस्सा आया कि उन्होंने एक इंजीनियर को थप्पड़ मार दिया।
विधायक का इंजीनियर को थप्पड़ मारने का वीडियो सोशल मीडिया पर वायरल हो रहा है, जिसमें देखा जा सकता है कि BJP विधायक गुस्से में दो लोगों को डांट रही हैं। कुछ देर बाद गीता ने एक शख्स का कॉलर पकड़ा और उसे थप्पड़ जड़ दिया।
इसके बाद विधायक कहती हैं कि देखो ये हंस रहा है। इस पूरे मामले पर पीड़ित इंजीनियर का कहना है कि वह हंस नहीं रहा था।
ऐसी अन्य खबरें भी पढ़ें..
विधायक इंदिरा मीणा का थप्पड़ मारने का लाइव VIDEO, ट्रांसफार्मर जल्दी दिलवाने की एवज में संविदाकर्मी मांग रहा था पैसे
राजस्थान के सवाईमाधोपुर जिले की बामनवास विधायक इंदिरा मीणा ने एक संविदाकर्मी को थप्पड़ जड़ दिया। इससे जुड़ा वीडियो अब सोशल मीडिया पर वायरल हो रहा है। दरअसल, विधायक इंदिरा एक किसान की शिकायत पर बिजली निगम कार्यालय बौंली पहुंची थीं। आरोप है कि संविदाकर्मी ट्रांसफार्मर जल्दी दिलवाने की एवज में पैसे मांग रहा था। पढ़ें पूरी खबर...